APSTIPRINU:

Mārupes Sporta centra

vadītāja S. Bartuševiča

\_\_\_\_\_\_\_\_\_\_\_\_\_\_\_\_

2023.gada \_\_\_. \_\_\_\_\_\_\_\_\_

**Mārupes novada un Mārupes Sporta Centra atklātais futbola turnīrs “4 pret 4”**

**NOLIKUMS**

**1. Mērķis.**

* Veicināt Mārupes novada iedzīvotāju iesaistīšanos aktīvās sporta nodarbībās;
* Sekmēt Mārupes novada bērnu un jauniešu kvalitatīvu brīvā laika pavadīšanu;
* Veicināt Mārupes novada jauniešu un iedzīvotāju nodarbinātību brīvajā laikā;
* Popularizēt Mārupes jauniešu un iedzīvotāju pozitīvu attieksmi sportiskam, aktīvam un veselīgam dzīves veidam.

**2. Laiks un vieta.**

*Sacensību laiks:* sacensības notiks 5 (piecos) posmos:

10.06.2023. pl.10:00 Tīraines Sporta Komplekss 1.posms “MĀRUPES SPORTA SVĒTKI”

18.06.2023. pl.10:00 Jaunmārupes stadions 2.posms “FUTBOLA DIENA”

15.07.2023. pl.13:30 Jaunmārupes stadions 3.posms pirms spēles pret FK “BEITAR”

20.08.2023. pl.14:00 Mārupes novada Sporta centrs 4.posms “MĀRUPE”

26.08.2023. pl.11:15 Skultes stadions 4.posms “SKULTES SPORTA SVĒTKI”

*Sacensību vieta:*

Tīraine - Tīraines Sporta Komplekss, Viskalnu iela 7;

Jaunmārupē - Jaunmārupes stadions, Īvju iela 5/7;

Mārupē - Mārupes novada Sporta centrs, Kantora iela 97;

Skultē - Skultes stadions, Skultes iela 20;

*Ierašanās, komandu reģistrācija:* 30. minūtes pirms noteiktā turnīra sākuma;

*Pirmās spēles sākums*: Katra posma noteiktajā laikā;

*Apbalvošana:* Pēc pēdējās spēles.

Pieteikšanās sacensībām: **ELEKTRONISKI**, aizpildot veidlapu:

<https://forms.gle/H3GRXwsWN2tTAy1W6>

un klātienē 30.minūtes pirms noteiktā turnīra sākumam.

**3. Dalībnieki.**

“Mārupes novada un Mārupes Sporta Centra atklātais futbola turnīrs “4 pret 4” piedalās Mārupes novada iedzīvotāji, kā arī ikviens sportot gribētājs no visas Latvijas. Dalība pasākumā ir bez maksas.

**4. Sacensību sarīkošanas kārtība.**

Sacensības piedalās 15.g. un vecāki dalībnieki. Par veselības stāvokļa atbilstību sacensībām ir atbildīgi paši dalībnieki.

Sacensības notiek vienā vecuma grupā:

* Pieļaujamais komandu skaits 12 komandas.
* Komandā ne vairāk kā 6 spēlētāji.
* Komandas tiek sadalītas vienā vai divās apakšgrupās. Apakšgrupu 1. un 2. vietu ieguvēji turpina spēlēt par 1-4.vietu pēc play-off sistēmas – ½ fināla pāri: A1-B2, B1-A2. ½ fināla uzvarētāji spēlē par 1-2.vietu, bet zaudētāji par 3-4.vietu.
* Komanda startē vienādas krāsas kreklos.
* Spēles notiek pēc FIFA futbola noteikumiem 4:4 (3 laukuma spēlētāji + 1 vārtsargs). Spēles ilgums 2x10 minūtes (iespējams pielāgot atkarībā no dalībnieku skaita). Maiņu skaits neierobežots. Auta izspēle ar kāju (bumba uz zemes).

Izspēles sistēma var mainīties atkarībā no pieteikto komandu skaita.

* Vienādu punktu skaita gadījumā, secīgi tiek ņemts vērā: savstarpējā spēle - vārtu starpība – gūto un zaudēto vārtu skaits - izloze.
* Noraidītais spēlētājs no laukuma nākamo spēli neizlaiž.

**5. Finansiālie nosacījumi**

Izdevumus, kas saistīti ar sacensību organizēšanu, sedz Mārupes novada pašvaldība.

**6. Tiesāšana, protesti.**

* Sacensību galvenais tiesnesis sastāda sacensību izspēles grafiku un ir atbildīgs, lai sacensības noritētu saskaņā ar turnīra nolikumu.
* Galvenais tiesnesis vada un norīko sacensību tiesnešus un sekretariātu.
* Spēļu rezultāti tiek pierakstīti uz oficiālajiem turnīra protokoliem. Pierakstu veic sacensību tiesneši, sekretāri.
* Galvenais tiesnesis veic rezultātu apkopošanu un sacensību grafika veidošanu.
* Visus strīdus un nesaskaņas starp spēļu dalībniekiem risina spēles tiesnesis. Ja vienošanos nav iespējams panākt, tiek pieaicināts Galvenais Tiesnesis. Galvenā Tiesneša lēmums ir galīgs un visiem turnīra dalībniekiem obligāts.
* Dalībnieks, kas iesniedz protestu, pēc spēles nekavējoties par to paziņo sacensību tiesnesim. Protesta iesniegšanu fiksē spēles protokolā 5 minūšu laikā pēc spēles.
* Protestā, kuru paraksta komandas iesniedzējas pārstāvis, jābūt izsmeļošai motivācijai.
* Dalībniekam, iesniedzot protestu, jāiemaksā organizatoriem 30,00 EUR. Ja protestu apmierina, iemaksātā nauda tiek atmaksāta protesta iesniedzējam;
* Pēc nepieciešamo dokumentu saņemšanas turnīra galvenais tiesnesis izskata lietu pēc būtības un pieņem lēmumu 30 min. laikā. Par pieņemto lēmumu tiek informētas visas ieinteresētās puses.

**8. Organizators.**

* Uzņemas atbildību par pasākuma sportiskās daļas Nolikuma izstrādāšanu un sacensību organizāciju.
* Uzņemas visa nepieciešamā ekipējuma transportēšanu un uzstādīšanu sacensību norises vietā.
* Nodrošina tiesnešu darbību.
* Veic visas pārējās darbības, saistītas ar sacensību realizācijas procesu.

**9. Apbalvošana.**

Pēc katra posma 1-3.vietu ieguvēji tiek apbalvoti ar piemiņas balvām. Pēc noslēdzošā posma tiek apbalvotai 1-3.vietu ieguvēji kopvērtējumā ar kausu un medaļām.

**10. Citi noteikumi.**

Apstiprinot savu dalību sacensībās, dalībnieki ļauj izmantot foto un video materiālus

organizatoru vajadzībām, atbilstoši Latvijas republikas likumdošanai.

* Par dalībnieku veselības stāvokli atbild paši dalībnieki.
* Komandu dalībniekiem obligāti jābūt vienas krāsas sporta kreklos.
* Nepieciešamības gadījumā sacensību organizatori ir tiesīgi mainīt nolikumu, par to iepriekš nebrīdinot.

Mārupes novada un Mārupes Sporta Centra

atklātais futbola turnīrs “4 pret 4”

Organizatori Mārupes SC